यदि हम शरीर नहीं हैं, शरीर के अन्दर रहने वाले जीव मात्र हैं, तो समस्त शरीरों से तो एक ही आवाज ‘हम’ या ‘मैं’ निकलती है। चाहे वह शरीर स्त्री हो या पुरुष। प्रत्येक शरीर से जब पूछा जाता है कि आप कौन हैं तो सर्वप्रथम ‘मैं’ या ‘हम’ का उच्चारण होता है कि हम या मैं अमुक व्यक्ति हूँ। स्त्री भी अपने आप को हम या मैं कहती है और पुरुष भी अपने आप को हम या मैं कहता है, पुत्र भी, पिता भी, माता भी, पति भी, पत्नी भी, वृद्ध हो या जवान सभी अपने आप को मैं या हम ही कहते हैं। सभी शरीरों से केवल यही आवाज निकलती है। अब देखना तो यह है कि कौन पिता और कौन माता, कौन पुत्र और कौन पुत्री, कौन पति और है पत्नी है, अर्थात् कोई ‘हम’ किसी हम का माता, कोई ‘हम’ किसी हम का पिता, कोई ‘हम’ किसी हम का भाई, कोई ‘हम’ किसी हम की बहिन, कोई ‘हम’ किसी हम का पुत्र, कोई ‘हम’ किसी हम की पुत्री आदि कैसे हो सकता है ? अर्थात् नहीं हो सकता ।